Presidentvalget i Iran 2009

Presidentvalget i Iran 2009 ble avholdt 12. juni 2009. Dette var det tiende presidentvalget i Iran. 

Irans president er landets øverste myndighet som velges ved folkeavstemning, men kontrollerer ikke landets utenrikspolitikk, og ikke landets væpnede styrker. Presidentkandidater må godkjennes av Vokterrådet, et råd bestående av 12 medlemmer; seks geistlige og seks jurister. 

Presidentvalget er et direkte valg, det vil si at man stemmer på de enkelte kandidatene. For å vinne valget må en kandidat få over 50 % av stemmene. Dersom ingen av kandidatene får over 50 % av stemmene i første valgomgang blir det en ny stemmerunde der kun de to beste kandidatene stiller. En president kan sitte i kun to påfølgende perioder, men kan gjenvelges etter en fireårsperiode ute av embetet.VG.no – - Vil kvele alle tegn på revolusjon (11. juni 2009)

Stemmerettsalderen i Iran er 18 år.Press TV – Ahmadinejad wants voting age at 15 again  Det er ca. 46,2 millioner stemmeberettigede. 

Bakgrunn
Mahmoud Ahmadinejad ble valgt til Irans president ved presidentvalget i 2005. Motkandidatene påberopte seg uregelmessigheter ved valgstedene, men dette ble aldri etterforsket.ABC News – Election Battles Turn Into Street Fights in Iran (13. juni 2009)

Kandidatene
Til sammen 475 kandidater hadde meldt seg som presidentkandidater. 20. mai 2009 offentliggjorde Vokterrådet den offisielle listen over godkjente kandidater, samtidig som de presenterte kandidatene som ikke var godkjent: 

Godkjente kandidater
Konservative
 Mahmoud Ahmadinejad, sittende president
 Mohsen Rezaee, tidligere kommandør i Irans revolusjonsgarde

Reformister
 Mehdi Karroubi, tidligere speaker i Majlis (Irans parlament)
 Mir-Hossein Mousavi, siste statsminister i Iran

Ikke godkjente kandidater
Konservative
 Rafat Bayat, kvinnelig representant i parlamentet

Uavhengige
 Akbar Alami, tidligere representant i parlamentet
 Ghasem Sholeh-Saadi, tidligere representant i parlamentet

Trukkede kandidater
 Muhammed Khatami, tidligere president i Iran, gikk over til å støtte Mousavi

Uregelmessigheter ved valget
Før valget
1. juni ble valgkamplokalene til Ahmadinejads hovedkonkurrent, Mir Hossein Moussavi, tent på. Kontorene lå i byen Qom, sør for Teheran. Ingen har påtatt seg ansvaret for dette angrepet. Samtidig ble det meldt om et drapsforsøk på tidligere president Mohammad Khatami, ved at en bombe var plassert på et fly som han skulle ta.The Jerusalem Post – Violence mars Iranian election campaign (2. juni 2009)

Blokkering av kommunikasjon
Mobiltelefonbasert kommunikasjon ble forstyrret i Teheran på valgdagen. BBC rapporterte om at "kraftig elektronisk jamming" ble brukt for å stanse deres sendinger.Ottawa Citicen – Mousavi supporters call protest rally in Tehran (14. juni 2009) 23. mai blokkerte Irans regjering tilgangen til Facebook over hele landet. Gulfnews.com meldte at dette ble gjort som en respons på at Ahmadinejads motkandidater brukte Facebook i sine valgkampanjer.Gulf News – Iran blocks access to Facebook: report (24. mai 2009) Ifølge PC World hadde Mousavi 6.600 tilhengere på Facebook.PC World – Facebook Blocked in Iran Ahead of Elections Tilgangen til Facebook ble imidlertid åpnet igjen 26. mai. 

Påstander om valgfusk og kuppforsøk
I et intervju med Mohsen Makhmalbaf, som var offisiell talsmann for Mir-Hossein Mousavis valgkampanje, gjort mens bare stemmene fra landsbyene og de minste byene var ferdig opptelt, sa han at det ville være et kupp på lørdag.Intervju (på persisk) (engelsk oversettelse ) New York Times siterte en ansatt i innenriksdepartementet, som skal ha sagt at "regjeringen har planlagt dette bedrageriet i ukevis, rensket ut alle de tvilte på lojaliteten hos, og innsatt lojale ansatte fra hele landet".New York Times – Reverberations as Door Slams on Hope of Change (13. juni 2009) The New Yorker skrev at dissidenter innen innenriksminsteriet skal ha sendt ut et åpent brev som sier at valget er fikset.The New Yorker – Iran's Stolen Election (13. juni 2009) Også The Guardian omtalte rapporter om lekkasjer fra innenriksminsteriet om at Mousavi allerede hadde vunnet valget.The Guardian – Iranians march in protest at Ahmadinejad re-election (15. juni 2009)

Resultater
Valget hadde stor interesse i de iranske byene, og valgdeltakelsen ble over 80 %.CNN.com – Iran election protests turn violent (13. juni 2009) Da valglokalene stengte erklærte begge de to hovedkandidatene, Mahmoud Ahmadinejad og Mir-Hossein Mousavi, at de hadde vunnet valget, fordi deres respektive kilder viste 58-60% oppslutning om kandidatene.BBC News – Ahmadinejad 'leads in Iran election' (13. juni 2009) Mousavi advarte befolkningen om mulig valgfusk.The Times – Scuffles in Tehran as Ahmadinejad and Mousavi both claim victory (13. juni 2009)

 Presidentvalget i Iran 2009KandidatStemmer%Mahmoud Ahmadinejad (Abadgaran) 24 527 51662,63Mir-Hossein Mousavi (uavhengig reformist)13 216 41133,75Mohsen Rezaee (uavhengig konservativ)678 2401,73Mehdi Karroubi (Etemad-e-Melli)333 6350,85Sum (valgdeltakelse 85 %)38 755 802100,0Kilde: BBC (persisk), oppdatert 17. juni 2009 

Referanser

Kategori:Valg i 2009
Kategori:Valg i Iran